ai4bharat/Pralekha huggingface dataset:
குடியரசுத் துணைத் தலைவர் செயலகம்
குடியரசு தினத்தை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
குடியரசு தினத்தை முன்னிட்டு, நாட்டு மக்களுக்கு குடியரசு துணைத் தலைவர் திரு எம். வெங்கையா நாயுடு வாழ்த்து தெரிவித்துள்ளார். அவர் விடுத்துள்ள வாழ்த்து செய்தியில் கூறியிருப்பதாவது:
குடியரசு தினவிழாவை முன்னிட்டு, நாட்டு மக்கள் அனைவருக்கும், எனது அன்பான வாழ்த்துக்களை தெரிவித்துக் கொள்கிறேன்.
இந்த சந்தர்ப்பத்தில், அரசியலமைப்பு மற்றும் சுதந்திரம், சமத்துவம், சகோதரத்துவம், மற்றும் அனைவருக்குமான நீதி அடிப்படையிலான நமது குடியரசின் அடிப்படை கொள்கைகளை நாம் மீண்டும் உறுதி செய்ய வேண்டும். வலுவான ஜனநாயகத்துக்கு தேவையான அறிவார்ந்த மக்களை உருவாக்குவதற்கு, நமது அரசியலமைப்பு மதிப்புகள், அடிப்படை கொள்கைகளாக உள்ளன.
இன்று, இந்தியா அனைத்து கட்ட வளர்ச்சியுடன் முன்னேறி வருகிறது. நமது ஜனநாயகம் துடிப்பானது மற்றும் நல்ல நிர்வாகத்துக்கான நமது உறுதி மற்றும் வெளிப்படைத்தன்மை முன்பை விட வலுவாக உள்ளது. இந்த புனிதமான நாளில், நமது நாட்டின், நாகரீக கருத்துக்களை, அரசியலமைப்பு மதிப்புகளை மீண்டும் புதுப்பிப்போம் மற்றும் ஒருங்கிணைந்த, அமைதியான மற்றும் முன்னேற்றமான இந்தியாவை உருவாக்குவோம் என உறுதி ஏற்போம்.
இந்த மகிழ்ச்சியான நாளில், நமது குடியரசின் சாதனைகளை கொண்டாடுவோம், மற்றும் உலக அமைதிக்கும், ஒருங்கிணைந்த வளர்ச்சிக்கும் தொடர்ந்து பங்களிக்கும் நமது நாடு அதிக தன்னம்பிக்கையுடனும் மற்றும் தற்சார்பு இந்தியாவாகவும் உருவாக்குவதற்கு நம்மை அரப்பணிக்க தீர்மானிப்போம் என அவர் கூறியுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692195
அறிவியல் மற்றும் தொழில்நுட்பத்துறை
மத்திய-மேற்கு இந்தியா மற்றும் வட இந்தியாவில் பெருந்தொற்றின் போது காற்று மாசு அதிகரிப்பு
பெருந்தொற்றின் காரணமாக அமல்படுத்தப்பட்ட பொதுமுடக்கத்தின் போது பொருளாதார நடவடிக்கைகள் குறைந்ததன் விளைவாக இந்தியாவின் பெரும்பாலான பகுதிகளில் காற்று மாசுபாடு குறைந்த போதிலும், மத்திய-மேற்கு இந்தியா மற்றும் வட இந்தியாவின் சில பகுதிகள் மாசுபாடு அதிகரித்துள்ளதாக செயற்கைக்கோள் ஆய்வுகள் தெரிவிக்கின்றன.
அதிநவீன செயற்கைக்கோள் கண்காணிப்புகளின் அடிப்படையில் இந்தியாவின் மத்திய-மேற்கு மற்றும் வட இந்தியாவில் உள்ள பகுதிகள் அதிக காற்று மாசுபாட்டிற்கு ஆளாகின்றன என்றும் அதனால் சுவாசப் பிரச்சனைகள் அதிகம் ஏற்படும் அபாயம் இருப்பதாகவும் விஞ்ஞானிகள் கண்டறிந்துள்ளனர்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி அமைப்பான ஆர்யபட்டா ஆய்வு அறிவியல் நிறுவனம், 2018, 2019 மற்றும் 2020-ம் ஆண்டுகளுக்கான இயூமெட்சாட் மற்றும் நாசா செயற்கைக்கோள் தரவுகளை பயன்படுத்தி இந்த ஆய்வை மேற்கொண்டது.
ஆர்யபட்டா ஆய்வு அறிவியல் நிறுவனம் நைனிட்டாலின் மூத்த ஆராய்ச்சியாளரான திரு. பிரஜ்வல் ராவத் தலைமையில் அவரது ஆராய்ச்சி மேற்பார்வையாளர் டாக்டர் மணீஷ் நஜாவுடன் சேர்ந்து நடைபெற்ற ஆய்வு, இந்தியாவின் மத்திய-மேற்குப் பகுதியில் சுமார் 15%. ஓசோன், கார்பன் மோனாக்சைடு மற்றும் நைட்ரஜன் ஆகியவற்றின் அதிகரிப்பைக் காட்டியது.
ஆய்வு வெளியீட்டின் இணைப்பு: https://link.springer.com/article/10.1007/s11356-021-17441-2
மேலும் தகவல்களுக்கு டாக்டர் மணீஷ் நஜாவை manish@aries.res.in எனும் மின்னஞ்சல் முகவரியில் அணுகலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785581
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 145.16 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,04,781
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.30 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.32 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 8,949 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,75,312 என அதிகரித்துள்ளது. கடந்த 24 மணி நேரத்தில் 22,775 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.05
வாராந்திர பாதிப்பு விகிதம் 1.10 ஆகும்.
இதுவரை மொத்தம் 67.89 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 19 மாநிலங்களில் கொவிட்-19- ன் உருமாறிய ஒமிக்ரான் தொற்று 1431 பேரிடம் கண்டறியப்பட்டுள்ளது. இவர்களில் 488 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 454 பேருக்கும், தில்லியில் 351 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 167 பேரும் குணமடைந்துள்ளனர். தமிழ்நாட்டில் 18 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 40 பேர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786729
(Visitor Counter : 135
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியாவை 2014-ம் ஆண்டுக்குப் பின் உலக நாடுகள் மதிப்புடனும் மரியாதையுடனும் நம்பிக்கையுடனும் பார்க்கின்றன - மத்திய இணை அமைச்சர் டாக்டர் ஜிதேந்திர சிங்
2014-ம் ஆண்டு முதல், பிரதமர் நரேந்திர மோடியின் தலைமையின் கீழ், நாடு அவநம்பிக்கையில் இருந்து நம்பிக்கையை நோக்கிய பயணத்தைத் தொடங்கியதாக மத்திய அறிவியல் தொழில்நுட்பம் மற்றும் விண்வெளித் துறை இணை அமைச்சர் திரு. ஜிதேந்திர சிங் கூறியுள்ளார். 2014-ம் ஆண்டுக்கு முன்பு வெளிநாடுகளுக்குச் சென்ற இந்தியர்களுக்கு மதிப்புக் குறைவாக இருந்தது எனவும் இப்போது அது நேர்மாறாக உள்ளது என்றும் டாக்டர் ஜிதேந்திர சிங் கூறினார். உலகம் இந்தியாவை மதிப்புடனும், மரியாதையுடனும், நம்பிக்கையுடனும் பார்க்கிறது என்று அவர் குறிப்பிட்டார்.
புதுதில்லியில் நடைபெற்ற ரோட்டரி சங்கத்தின் வருடாந்திர மாநாட்டில் சிறப்பு விருந்தினராகக் கலந்து கொண்டு பேசிய டாக்டர் ஜிதேந்திர சிங், பல புதிய சீர்திருத்தங்களைக் கொண்டு வருவதன் மூலம் இந்தியாவின் திறன்களை உகந்த முறையில் பயன்படுத்த பிரதமர் திரு. நரேந்திர மோடி வழிவகுத்துள்ளதாகத் தெரிவித்தார். 2014-ம் ஆண்டுக்கு முன்பு, பல அமைச்சர்கள் தொடர் ஊழல் குற்றச்சாட்டுகளுக்கு ஆளானதாகவும், ஆனால் கடந்த 9 ஆண்டுகளில், ஒரு மத்திய அமைச்சர் கூட இதுபோன்ற குற்றச்சாட்டிற்கு ஆளாகவில்லை என்றும் அவர் கூறினார். பிரதமர் திரு. நரேந்திர மோடி ஏற்படுத்திய நம்பிக்கையும் உறுதியும் இந்தியர்கள் முன்னோக்கிச் செல்லவும், உலகத்தை வழிநடத்தவும் நம்பிக்கை அளித்துள்ளது என்று அவர் கூறினார்.
2021-ம் ஆண்டு டிசம்பர் மாதம் வரை 94 நாடுகளுக்கு 750 லட்சம் டோஸ் கோவிட் தடுப்பூசியை இந்தியா வழங்கியிருந்ததாக அவர் தெரிவித்தார். கோவிட் தொற்றுநோய்க் காலத்தின் போது, உலகுக்கு வழிகாட்டியாக இந்தியா விளங்கியது என்று அவர் கூறினார். விண்வெளித்துறையிலும் சிறந்த முன்னேற்றங்களை இந்தியா அடைந்து வருகிறது என்று அவர் குறிப்பிட்டார்.
ரோட்டரி சங்கம் பற்றிக் கூறிய அவர் 200-க்கும் மேற்பட்ட நாடுகளில் 14 லட்சத்துக்கும் அதிகமான உறுப்பினர்களை உள்ளடக்கியதாக இது வளர்ந்துள்ளது என்றார். இது உலகின் மிகப்பெரிய சேவை நிறுவனங்களில் ஒன்றாகத் திகழ்கிறது என்றும் அவர் குறிப்பிட்டார். இந்தியாவில் 1920-ல் ஒரே ஒரு சங்கமாகத் தொடங்கிய ரோட்டரி, தற்போது நாட்டின் அனைத்து மாநிலங்கள் மற்றும் யூனியன் பிரதேசங்களில் 4500 சங்கங்களுடன் 2 லட்சத்திற்கும் அதிகமான உறுப்பினர்களைக் கொண்ட ஒரு துடிப்பான அமைப்பாக திகழ்கிறது என்று திரு. ஜிதேந்திர சிங் கூறினார்.
சுகாதாரம் மற்றும் குடும்ப நலத்துறை அமைச்சகம்
மூன்றாவது இந்திய சுற்றுலா சந்தையை துவக்கி வைத்தார் மத்திய சுகாதார அமைச்சர் டாக்டர் ஹர்ஷ் வர்தன்
இந்திய சுற்றுலா மற்றும் விருந்தோம்பல் சங்கங்களின் கூட்டமைப்பு ற்பாடு செய்திருந்த மூன்றாவது இந்திய சுற்றுலா சந்தையை மத்திய சுகாதார மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி வாயிலாக இன்று தொடங்கி வைத்தார்.
நிகழ்ச்சியில் பேசிய அமைச்சர், கொவிட்- 19 பெருந்தொற்றை கட்டுப்படுத்துவதற்கான அரசின் நடவடிக்கைகளை விரிவாக எடுத்துக் கூறியதுடன், உலகின் மிகப் பெரிய தடுப்பூசி வழங்கும் திட்டத்தின்கீழ் இந்தியாவில் சுமார் 80 லட்சத்திற்கும் அதிகமான பயனாளிகளுக்கு தடுப்பூசி வழங்கப்பட்டது மட்டுமல்லாமல் லட்சக்கணக்கான தடுப்பூசிகள் வெளிநாடுகளுக்கும் அனுப்பப்பட்டிருப்பதாகதெரிவித்தார்.
இந்தியாவின் மேம்படுத்தப்பட்ட சுகாதார வசதிகள் குறித்துப் பேசிய அவர், “இந்தியா பல்வேறு ஆண்டுகளாக சுற்றுலா தலங்களுக்குப் பெயர் பெற்ற நாடாக விளங்கிய போதிலும், மருத்துவ சுற்றுலாவில் முன்னணி நாடாகவும் வளர்ச்சி அடைந்துள்ளது.
நமது விரிவான மற்றும் வளமான சுகாதார துறையில் மேற்கொள்ளப்படும் வளர்ச்சி நடவடிக்கைகளின் காரணமாக, உலகளவில் ஒப்பிடும் அளவிற்கு நம் நாடு உயர்ந்துள்ளது. உலகின் தலைசிறந்த மருத்துவர்கள், செவிலியர்கள், துணை மருத்துவப் பணியாளர்களை உருவாக்கும் நமது கல்வி முறை, சர்வதேச அளவில் அங்கீகாரம் பெற்றுள்ளது.
உலகின் மருந்தகம் என்று அழைக்கப்படும் இந்தியா, அதிக அளவில் மருந்துகளை உற்பத்தி செய்வதுடன் பெரும் எண்ணிக்கையிலான தடுப்பூசிகளை உலகம் முழுவதும் விநியோகிக்கிறது.
இதுபோன்ற ஆற்றல்களும், செயல்திறன்களும் மருத்துவ சுற்றுலாவில் முக்கிய நாடாக இந்தியா உருவாவதற்கு காரணியாக அமைந்துள்ளன”, என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698999
----
(Visitor Counter : 143
மனித வள மேம்பாட்டு அமைச்சகம்
மத்திய கல்வி அமைச்சகத்தின் 2022-ம் ஆண்டு செயல்பாடுகள் குறித்த கண்ணோட்டம்சமக்ர சிக்ஷா – ஒருங்கிணந்த கல்வித்திட்டம்
மத்திய அரசு பள்ளிக் கல்வியில் சமக்ர சிக்ஷா என்ற ஒருங்கிணைந்த கல்வித் திட்டத்தைத் தொடங்கியது. இத்திட்டம் மழலையர் பள்ளி முதல் மேல்நிலைப் படிப்பு வரையில் செயல்படுத்தப்படும். அனைத்து நிலைகளிலும் சமமான தரமான கல்வி கிடைக்க இத்திட்டம் மூலம் உறுதி செய்யப்படும். சமக்ர சிக்ஷா திட்டம் தேசிய கல்விக் கொள்கை: 2020 பரிந்துரைகளுடன் சீரமைக்கப்பட்டு 2021-22 முதல் 2025-26 வரை நீட்டிக்கப்பட்டுள்ளது. பொருளாதார விவகாரங்களுக்கான அமைச்சரவைக் குழு சமக்ர சிக்ஷா திட்டத்தை ஐந்தாண்டுகளுக்குத் தொடர ஒப்புதல் அளித்துள்ளது, அதாவது 2021-22 முதல் 2025-26 வரை மொத்த நிதிச் செலவினமான ரூ.2,94,283.04 கோடியில் மத்திய அரசின் பங்கான ரூ.1,85,398.32 கோடியும் இதில் அடங்கும்.தகவல் & தொடர்பு தொழில்நுட்பம் மற்றும் ஸ்மார்ட் வகுப்பு ஒப்புதல்கள்
சமக்ர சிக்ஷா திட்டத்தின் கீழ், தகவல் மற்றும் தொடர்பு தொழில்நுட்ப கூறுகளின் கீழ், பாடத்திட்டத்தின் அடிப்படையிலான கலந்துரையாடல் மல்டிமீடியா, டிஜிட்டல் புத்தகங்களை உருவாக்கி குழந்தைகளுக்கு கணினி கல்வியறிவு மற்றும் கணினி-மூலம் கல்வி கற்பிக்க ஏற்பாடு செய்யப்பட்டுள்ளது. இந்த வகையான ஸ்மார்ட் வகுப்பறைகள், அனைத்து அரசு/அரசு உதவி பெறும் பள்ளிகளிலும் ஆறாம் வகுப்பு முதல் பன்னிரெண்டாம் வகுப்பு வரை நடத்த ஏற்பாடு செய்யப்படுகிறது. இது தொடங்கியதில் இருந்து நவம்பர் 2022 வரையில், நாடு முழுவதும் 1,20,614 பள்ளிகளில் தகவல் & தொடர்பு தொழில்நுட்ப ஆய்வகங்களும், 82,120 பள்ளிகளில் ஸ்மார்ட் வகுப்பறைகளும் அனுமதிக்கப்பட்டுள்ளன.பிரஷாஸ்ட் மொபைல் செயலி
பள்ளிக் கல்வி மற்றும் எழுத்தறிவுத் துறை, பள்ளிகளுக்கான குறைபாடுகள் சரிபார்ப்புப் பட்டியலையும், 2022-ஆம் ஆண்டு பள்ளிகளுக்கான பிரஷாஸ்ட் மொபைல் செயலி - “முன் மதிப்பீடு முழுமையான ஸ்கிரீனிங் கருவி” என்ற தலைப்பில் ஆண்ட்ராய்டு மொபைல் செயலி அறிமுகப்படுத்தப்பட்டது. 21 இயலாமை நிலைகளை அடையாளம் காண இந்த செயலி உதவும்.
இந்த மொபைல் செயலியை சிஐஇடி, என்சிஇஆர்டி உருவாக்கியுள்ளது.கஸ்தூரிபா காந்தி பாலிகா வித்யாலயா  தரம் உயர்த்துதல்:
கஸ்தூரிபா காந்தி பாலிகா வித்யாலயா, மூலம் எஸ்சி, எஸ்டி, ஓபிசி, சிறுபான்மையினர் மற்றும் வறுமைக் கோட்டிற்கு கீழ் உள்ள பிரிவுகளைச் சேர்ந்த 6-ஆம் வகுப்பு முதல் 12-ம் வரையிலான சிறுமிகளுக்கான குடியிருப்புப் பள்ளிகளாகும். சமக்ர சிக்ஷாவின் கீழ், தற்போதுள்ள கேஜிபிவிகளை உயர் தொடக்க நிலையிலும், சிறுமிகள் விடுதிகள் இரண்டாம் நிலை/முதுநிலை இரண்டாம் நிலையிலும், மூத்த இடைநிலை நிலை வரை மேம்படுத்த/ஒருங்கிணைக்க ஏற்பாடு செய்யப்பட்டுள்ளது. கேஜிபிவிகளை தரம் உயர்த்தும் பணி 2018-19 ஆம் ஆண்டில் தொடங்கப்பட்டு 2022-23 ஆம் ஆண்டு வரை மொத்தம் 357 கேஜிபிவிகள் வகை-II  மற்றும் 2010 கேஜிபிவிகளாக தரம் உயர்த்த ஒப்புதல் அளிக்கப்பட்டுள்ளது. வகை-III  க்கு மேம்படுத்துவதற்கு ஒப்புதல் அளிக்கப்பட்டுள்ளது.
நிலக்கரி அமைச்சகம்
நிலக்கரி குறித்த விவரப் புத்தகத்தை வெளியிட்டார் நிலக்கரித்துறை செயலாளர் டாக்டர் அனில் குமார் ஜெயின்
‘இந்திய நிலக்கரி குறித்த விவரங்கள் 2020-21’ என்ற புத்தகத்தை நிலக்கரித்துறை அமைச்சகத்தின் நிலக்கரி கட்டுப்பாட்டாளர் அமைப்பு இன்று வெளியிட்டது. இந்த புள்ளிவிவர வெளியீட்டை , நிலக்கரித்துறை அமைச்சக செயலாளர் டாக்டர். அனில் குமார் ஜெயின் தில்லியில் வெளியிட்டார்.
இந்த புத்தகத்தில் நிலக்கரி மற்றும் லிக்னைட் துறைகளின் செயல்பாடு குறித்த தகவல்கள் அடங்கியுள்ளன. இதில் நிலக்கரி உற்பத்தி மற்றும் விநியோகம் மற்றும் இருப்பு குறித்த தரவாரியான விவரங்கள் அடங்கியுள்ளன. இந்த புத்தகத்தில், கடந்த சில ஆண்டுகளாக நிலக்கரி ஏற்றுமதி மற்றும் இறக்குமதி விலைகள் குறித்த தகவல்களும் உள்ளன.
அனைத்து தரப்பினர், கொள்கை உருபாக்குபவர்கள், ஆராய்ச்சியாளர்கள், தொழில்துறை மற்றும் நிறுவனங்களுக்கான விரிவான விவரங்களை இந்த புத்தகம் வழங்குகிறது. நிலக்கரி கட்டுப்பாட்டாளர் அமைப்பு மற்றும் நிலக்கரித்துறை அமைச்சகம் ஆகியவற்றின் அதிகாரப்பூர்வ இணையளங்களிலும் இந்த விவரப் புத்தகத்தை பார்வையிட முடியும். இவற்றை கீழ்கண்ட இணைப்பில் காணவும்:
http://www.coalcontroller.gov.in/
https://coal.gov.in/
திறன் மேம்பாடு மற்றும் தொழில் முனைவோர் அமைச்சகம்
விவசாயத்திற்கும் தொழில் முனைவோருக்கும் இடையே, வலுவான இணைப்பு சமுதாயத்திற்கு பயனளிப்பதாக இருக்கும்: திரு. தர்மேந்திர பிரதான்
விவசாயத்திற்கும் தொழில் முனைவோருக்கும் இடையே வலுவான இணைப்பு, சமுதாயத்திற்கு பயனளிப்பதாக இருக்கும் என்று பெட்ரோலியம், இயற்கை எரிவாயு, திறன் மேம்பாடு மற்றும் தொழில் முனைவோர்துறை அமைச்சர் திரு. தர்மேந்திர பிரதான் கூறியிருக்கிறார்.
உலக உணவு தினத்தை முன்னிட்டு, இன்று புதுதில்லியில் இந்திய வேளாண் ஆராய்ச்சி சபை ஏற்பாடு செய்திருந்த புதிய வேளாண் தொழில் நிறுவனங்கள் மற்றும் தொழில் முனைவோர் மாநாட்டில் அவர் பேசினார். வேளாண் துறையில் தொழில்நுட்ப ஆராய்ச்சி காரணமாக தயாரிக்கப்படும் புதிய உற்பத்திப் பொருட்கள் சந்தைகக்கு சென்றடைய வேண்டும் என்றும், இது சமுதாயத்திற்கு பயனளிக்க வேண்டும் என்றும் கூறினார். வேளாண் துறையில், தொழில் முனைவோர் நாட்டின் ஒவ்வொரு மாவட்டத்தையும் விரைவில் சென்றடைவார்கள் என்று அவர் நம்பிக்கை தெரிவித்தார்.
இந்த மாநாடு புதுமையான உணவு உற்பத்திப் பொருட்கள் மற்றும் வேளாண் துறை பிரச்சினைகளுக்கு தீர்வு கொண்டு வந்துள்ள தொழில் முனைவோருக்கு சிறந்த வாய்ப்பை அளிப்பதுடன் அவர்களது புதுமைப் படைப்புகளை காட்சிப்படுத்துவதற்கும் வாய்ப்பை ஏற்படுத்தித் தந்துள்ளது என்று அமைச்சர் கூறினார். இந்திய வேளாண் துறையில் அடிப்படை மாற்றங்கள் ஏற்பட்டு, உணவு பற்றாக்குறை என்ற நிலையிலிருந்து உணவு உபரிநிலை என்ற நிலைக்கு இந்தியா உயர்ந்திருப்பதாக அவர் கூறினார்.
------
(Visitor Counter : 28
பிரதமர் அலுவலகம்
2022-23 ஆம் ஆண்டில் இதுவரை இல்லாத அளவாக எஃகு உற்பத்தியில் சாதனை படைத்ததற்கு ஸ்டீல் அத்தாரிட்டி ஆஃப் இந்தியா லிமிடெட்  நிறுவனத்தை பிரதமர் திரு.நரேந்திர மோடி பாராட்டினார்.
இந்த ஆண்டு 194.09 லட்சம் டன் ஹாட் மெட்டல் மற்றும் 182.89 லட்சம் டன் எஃகு உற்பத்தி செய்து, கடந்த ஆண்டை விட முறையே 3.5% மற்றும் 5.3% அதிக உற்பத்தி செய்து செய்ல் நிறுவனம் சாதனை படைத்துள்ளது.
ஒவ்வொரு துறையிலும் தற்சார்பை நோக்கி இந்தியா வலுவான நடவடிக்கைகளை எடுத்து வருவதை இது குறிப்பதாகவும் பிரதமர் கூறினார்.
பிரதமர் வெளியிட்டுள்ள ட்விட்டர் பதிவில், "இந்த அற்புதமான சாதனைக்கு வாழ்த்துக்கள் பல! எஃகு மட்டுமல்ல, நாடு எல்லாத் துறைகளிலும் தன்னிறைவை நோக்கி வேகமாக முன்னேறி வருவதை செய்ல் நிறுவனத்தின் இந்த உற்பத்தி காட்டுகிறது" எனக் குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
நியூஸ்ஆன்ஏர் வானொலி நேரலையின் உலகளாவிய தரவரிசை
நியூஸ்ஆன்ஏர் வானொலி நேரலையின் உலகளாவிய தரவரிசையில் மூன்றில் ஒரு பங்கிற்கும் கூடுதலாக 18 முதல் 44 வயதிற்குட்பட்ட நேயர்கள்  இருப்பது தெரிய வந்துள்ளது. நியூஸ்ஆன்ஏர் செயலி உலகில் இளைஞர்களிடையே மாபெரும் செல்வாக்கைப் பெற்றுள்ளது.
அகில இந்திய வானொலியில் நேரலை நிகழ்வுகளில் மிகவும் பிரபலமான நியூஸ்ஆன்ஏர் செயலி தொடர்பான சமீபத்திய தரவரிசையில்  உலகின் முதல் 10 நாடுகளில் ஒன்றாக ஸ்பெயின் முதன் முறையாக நுழைந்துள்ளது. பப்புவா நியூகினியா வெளியேறி உள்ளது. தொடர்ந்து இரண்டாவது முறையாக அரை மாத  நேயர் கணிப்பில் ஃபிஜி முன்னிலையில் உள்ளது.
அகில இந்திய வானொலியில் ஒலிபரப்பில் உலகளவில்  ஏஐஆர் தர்மசாலா முதல் 10 இடங்களில் ஒன்றாக புதிதாக நுழைந்துள்ளது. ஆஸ்மிதா மும்பை, ஏஐஆர் தெலுங்கு, ஏஐஆர் சென்னை ரெயின்போ ஆகியவற்றை முதன்மை பட்டியலிலிருந்து விலக்கி ஏஐஆர் மாஞ்சேரி, எஃப்எம் கோல்டு மும்பை ஆகியவை மீண்டும் இடம் பெற்றுள்ளன.
அகில இந்திய வானொலியின் 240-க்கும் அதிகமான வானொலி சேவைகள் நியூஸ்ஆன்ஏர் செயலி, பிரசார் பாரதியின் அதிகாரபூர்வ செயலி ஆகியவற்றில் நேரலையாக ஒளிபரப்பாகின்றன. நியூஸ்ஆன்ஏர் செயலியின் நேரலைக்கு இந்தியாவில் மட்டுமின்றி உலகளவில் 85-க்கும் அதிகமான நாடுகளில் பெரும் எண்ணிக்கையிலான நேயர்கள் இருக்கின்றனர்.
2021 டிசம்பர் 16 முதல் 31 வரையிலான தரவுகள் அடிப்படையில் வெளியிடப்பட்டிருக்கும் தரவரிசைகள்
வயது வாரியாக நேயர்கள் சதவீதம் – 18-14, 37%, 45-54, 20%, 55-64, 22%, 65 அதற்கும் கூடுதலாக 21%.
உலகளவில் நியூஸ்ஆன்ஏர் சேவைகளின் முதல் 10 இடத்தில் தில்லி எஃப்எம் கோல்டு முதலிடத்தில் உள்ள நிலையில், ஏஐஆர் தமிழ் 7-வது இடத்தில் உள்ளது.
நியூஸ்ஆன்ஏர் நேரடி ஒலிபரப்பில் முதல் 10 இடங்களைக் கொண்டுள்ள நாடுகளில் ஃபிஜி முதலாவதாக உள்ளது. ஆஸ்திரேலியா, அமெரிக்கா 2-வது, 3-வது இடங்களை பெற்றுள்ள நிலையில், ஐக்கிய அரபு அமீரகம் 10-வது இடத்தில் உள்ளது.
இந்த நாடுகளில் முதல் 10 இடங்களை பெற்றுள்ள வானொலி நிகழ்ச்சிகளில் ஏஐஆர் சென்னை, ஆஸ்திரேலியாவில் 7-வது இடத்தைப் பெற்றுள்ளது. ஏஐஆர் தமிழ், அமெரிக்காவில் 4-வது இடத்தில் உள்ளது. ஏஐஆர் தமிழ் ஒலிபரப்பில் அமெரிக்கா முதல் இடத்திலும், சிங்கப்பூர் 5-வது இடத்திலும், இலங்கை 7-வது இடத்திலும், மலேசியா 8-வது இடத்திலும் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790699
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சரக்கு போக்குவரத்து செலவினங்களை 14-16% இருந்து 10%ஆக குறைப்பதற்கு துறை சார்ந்தவர்களின் ஒத்துழைப்பு, ஒருங்கிணைப்பு தகவல் பரிமாற்றம் அவசியம்: திரு நிதின் கட்கரி
சரக்கு போக்குவரத்து செலவினங்களை 14-16% இருந்து 10%மாக குறைப்பதற்கு துறை சார்ந்தவர்களின் ஒத்துழைப்பு, ஒருங்கிணைப்பு தகவல் பரிமாற்றம் அவசியம் என்று மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி வலியுறுத்தியுள்ளார். “காலநிலை குறிக்கோள்கள்: தொழில்நுட்பத்தின் மூலம் காற்று மாசுப்படுவதை முற்றிலுமாக குறைக்க வேண்டும்” என்ற நிகழ்ச்சியை தொடங்கிவைத்து பேசிய மத்திய அமைச்சர், சரக்கு போக்குவரத்து செலவினங்களை குறைப்பது மூலம் பெரிய, அளவில் செலவுகளை குறைத்து ஏற்றுமதி 50 சதவீதத்தை உயர்த்தமுடியும் என்றும், நாட்டின் பொருளாதாரத்திற்கு முக்கிய பங்காற்றும் என்றும் கூறினார்.
சுமார் 16 லட்சம் கோடி உயிரி எரிபொருள் பயன்பாட்டின் மூலம் காற்று மாசுபடுவது அதிகரிக்கிறது என்று கூறிய மத்திய அமைச்சர், வரும் டிசம்பர் மாத இறுதிக்குள் 27 பசுமை விரைவுச் சாலை அமைக்கப்படும் என்றார். அந்த பசுமை விரைவுச்சாலையை அமல்படுத்தும் போது, தில்லியிலிருந்து சண்டிகருக்கு இரண்டரை மணி நேரம், தில்லியிலிருந்து அமிர்தசரஸ்-க்கு நான்கு மணி நேரமும், தில்லியிலிருந்து கட்ராவிற்கு ஆறு மணி நேரமும், தில்லியிலிருந்து ஸ்ரீநகருக்கு 6 மணி நேரமும், தில்லியிலிருந்து மும்பைக்கு 12 மணி நேரமும், தில்லியிலிருந்து ஜெய்ப்பூருக்கு 2மணி நேரமும், சென்னையிலிருந்து பெங்களூருக்கு 2 மணி நேரமும் பயண நேரங்களாக இருக்கும். தொழில்நுட்பம், புதுமை மற்றும் ஆராய்ச்சி போன்றவைகள் முக்கியம் என்றும் அதன் மூலம் பிரதமரின் தொலைநோக்கு பார்வையான இந்தியாவை 7 ட்ரில்லியன் டாலர் பொருளாதாரத்திற்கு மேம்படுத்த முடியும்.
மத்திய, மாநில அரசுகள் ஒரு குழுவாக சேர்ந்து பொது போக்குவரத்தை ஆதரிக்க வேண்டும் என்று திரு நிதின் கட்கரி கூறினார். மரபு, பொருளாதாரம், சூழ்நிலையியல் மற்றும் சுற்றுச்சூழல் போன்றவைகள் சமூகத்தின் முக்கிய தூண்களாகும் என்றார்.
சுகாதாரம் மற்றும் குடும்ப நலத்துறை அமைச்சகம்
நீரிழிவு சிகிச்சை பற்றிய அண்மை தகவல்
2023 ஆம் ஆண்டில் வெளியிடப்பட்ட இந்திய மருத்துவ ஆராய்ச்சி கவுன்சில் - இந்திய நீரிழிவு  ஆய்வின்படி, நீரிழிவு நோயின் பாதிப்பு 10.1 கோடி ஆகும். விபரங்கள்https://www.thelancet.com/journals/landia/article/PIIS2213-858700119-5/fulltext என்ற முகவரியில் தொடர்பு கொள்ளலாம்.
மத்திய அரசின் சுகாதாரம் மற்றும் குடும்ப நலத் துறை, மாநிலங்கள்/ யூனியன் பிரதேசங்களிலிருந்து பெறப்பட்ட முன்மொழிவுகளின் அடிப்படையில், தேசிய சுகாதார இயக்கத்தின்  ஒரு பகுதியாக, தொற்றா நோய்கள் தடுப்பு மற்றும் கட்டுப்பாட்டுக்கான தேசிய திட்டத்தின்  கீழ் மாநிலங்கள் / யூனியன் பிரதேசங்களுக்கு தொழில்நுட்ப மற்றும் நிதி உதவியை வழங்குகிறது. நீரிழிவு நோய் இந்த திட்டத்தின் ஒருங்கிணைந்த பகுதியாகும். உட்கட்டமைப்பு வசதிகளை வலுப்படுத்துதல், மனித வள மேம்பாடு, சுகாதார மேம்பாடு மற்றும் விழிப்புணர்வை ஏற்படுத்துதல், ஆரம்பகால நோயறிதல், மேலாண்மை மற்றும் தொற்றா நோய்களுக்கு  சிகிச்சையளிப்பதற்காக பொருத்தமான சுகாதார வசதிக்கு பரிந்துரைத்தல் ஆகியவற்றில் இத்திட்டம் கவனம் செலுத்துகிறது. இத்திட்டத்தின் கீழ் 724 மாவட்ட தொற்றா நோய் சிகிச்சை மையங்கள், 210 மாவட்ட இருதய பராமரிப்பு அலகுகள், 326 மாவட்ட பகல் நேர பராமரிப்பு மையங்கள் மற்றும் 6110 சமுதாய நல மையங்கள் அமைக்கப்பட்டுள்ளன.
நீரிழிவு, உயர் இரத்த அழுத்தம் மற்றும் பொதுவான புற்றுநோய்கள் போன்ற பொதுவான தொற்றா நோய்களைத் தடுப்பது, கட்டுப்படுத்துவது மற்றும் பரிசோதிப்பதற்கான மக்கள்தொகை அடிப்படையிலான முன்முயற்சி தேசிய சுகாதார இயக்கத்தின் கீழும், விரிவான ஆரம்ப சுகாதார பராமரிப்பின் ஒரு பகுதியாகவும் நாட்டில் தொடங்கப்பட்டுள்ளது. இந்த முன்முயற்சியின் கீழ், 30 வயதிற்கு மேற்பட்ட நபர்கள் பொதுவான தொற்றா நோய்களுக்கான பரிசோதனைக்கு இலக்கு வைக்கப்படுகிறார்கள். ஆயுஷ்மான் பாரத் - சுகாதார மற்றும் நல்வாழ்வு மையங்களின் கீழ் இந்த பொதுவான என்.சி.டி.களை பரிசோதிப்பது சேவை வழங்கலின் ஒருங்கிணைந்த பகுதியாகும், இது நீரிழிவு உள்ளிட்ட தொற்றா நோய்களின் ஆபத்து காரணிகள் குறித்த விழிப்புணர்வை ஏற்படுத்துகிறது.
ஆயுஷ்மான் பாரத் சுகாதார நலவாழ்வு மையத் திட்டத்தின் மூலம் விரிவான ஆரம்ப சுகாதாரப் பராமரிப்பின் கீழ், ஆரோக்கிய நடவடிக்கைகள் மற்றும் சமூக அளவில் இலக்கு தகவல்தொடர்புகளை ஊக்குவிப்பதன் மூலம் நீரிழிவு நோயின் தடுப்பு அம்சம் வலுப்படுத்தப்படுகிறது. கூடுதலாக, மாநிலங்கள் / யூனியன் பிரதேசங்கள் தங்கள் திட்ட அமலாக்கத் திட்டங்களின்  படி நீரிழிவு நோய்க்கான விழிப்புணர்வை உருவாக்கும் நடவடிக்கைகளுக்கு என்.எச்.எம் நிதி உதவி அளிக்கிறது.
மாவட்ட மருத்துவமனைகள், மருத்துவக் கல்லூரிகள், எய்ம்ஸ் போன்ற மத்திய நிறுவனங்கள், மத்திய அரசு மருத்துவமனைகள் மற்றும் தனியார் துறை மருத்துவமனைகள் உள்ளிட்ட பல்வேறு சுகாதார மையங்களில் நீரிழிவு நோயாளிகள் சிகிச்சை பெற்று வருகின்றனர். அரசு மருத்துவமனைகளில் ஏழை, எளியோருக்கு இலவசமாகவோ அல்லது அதிக மானியமாகவோ சிகிச்சை அளிக்கப்படுகிறது.
என்.பி-என்.சி.டி.யின் கீழ், குளுக்கோமீட்டர் மற்றும் நீரிழிவு நோய்க்கான மருந்துகள் மாநிலங்களிலிருந்து பெறப்பட்ட முன்மொழிவுகளின்படி வழங்கப்படுகின்றன. தேசிய சுகாதார இயக்கத்தின் இலவச மருந்து சேவை முன்முயற்சியின் கீழ், ஏழை மற்றும் எளிய மக்களுக்கு இன்சுலின் உள்ளிட்ட அத்தியாவசிய மருந்துகளை இலவசமாக வழங்குவதற்கு மாநிலங்கள் / யூனியன் பிரதேசங்களுக்கு நிதி உதவி வழங்கப்படுகிறது. மேலும், மாநில அரசுகளுடன் இணைந்து, மக்கள் மருந்தக திட்டத்தின் கீழ், இன்சுலின் உள்ளிட்ட தரமான ஜெனரிக் மருந்துகள் அனைவருக்கும் மலிவு விலையில் கிடைக்கின்றன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்தக் கொவிட்-19 தடுப்பூசிகள் எண்ணிக்கை 97.65 கோடியைக் கடந்துள்ளது
நாட்டில் கடந்த 24 மணி நேரத்தில் 41,20,772 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 97.65 கோடியைக்  கடந்தது. 96,46,485 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 19,788 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,34,19,749 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.10 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய- மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 112 நாட்களாக 50,000க்கும் கீழ் உள்ளது. கடந்த 24 மணி நேரத்தில் 14,146 பேருக்குப் புதிதாகத் தொற்று ஏற்பட்டுள்ளது. கடந்த 229 நாட்களில் இது மிக குறைந்த எண்ணிக்கை.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,95,846 ஆகா உள்ளது; 220 நாட்களில் இது மிகக் குறைந்த எண்ணிக்கை. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.57 சதவீதமாக உள்ளது.
கடந்த 24 மணி நேரத்தில் 11,00,123 கொவிட் பரிசோதனைகள் செய்யப்பட்டன. இதுவரை சுமார் 59.09 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 114 நாட்களில் 3 சதவீதத்திற்கும் குறைவாக நீடித்து, தற்போது 1.42 சதவீதமாக உள்ளது. தினசரித் தொற்று உறுதி விகிதம் தற்போது 1.29 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 131 நாட்களாக 5 சதவீதத்திற்குக் கீழேயும் 48 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764464
(Visitor Counter : 125
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீடு விற்பனைக்காக நேரடி முகவர்களை நியமிக்க நேரடி நேர்காணல்
அஞ்சல் ஆயுள் காப்பீடு / கிராமப்புற அஞ்சல் ஆயுள் காப்பீடு திட்டங்களை விற்பனை செய்வதற்காக நேரடி முகவர்களை நியமனம் செய்ய / குழுவில் இணைத்துக் கொள்ள நேரடி நேர்காணல் நடத்த உத்தேசிக்கப்பட்டுள்ளது. பின்வரும் தகுதிகள் கொண்ட, ஆர்வம் உள்ள விண்ணப்பதாரர்கள் 26. 9. 2020 அன்று காலை 11 மணிக்கு சென்னையில் உள்ள தலைமை போஸ்ட் மாஸ்டர் அலுவலகம் அண்ணா சாலை, தலைமை அஞ்சல் அலுவலகம், சென்னை 600 002 என்ற முகவரியில் நடைபெற உள்ள நேர்காணலில் நேரடியாகக் கலந்து கொள்ளலாம்.
தகுதிகள்
கல்வித்தகுதி: ஆயிரத்துக்கும் குறைவான மக்கள் தொகை கொண்ட பகுதிகளில் வசிப்பவர்கள் பத்தாம் வகுப்பு தேர்ச்சி பெற்றவர்களாக இருந்தால் போதுமானது. 5000 அல்லது அதற்கும் அதிகமான மக்கள் தொகை கொண்ட, மற்ற பகுதிகளில் உள்ளவர்கள் பன்னிரெண்டாம் வகுப்பு தேர்ச்சி பெற்றிருக்க வேண்டும்.
வயது: 18 முதல் 55 வயது வரை
பிரிவுகள்: ஏற்கனவே ஆயுள் காப்பீடு ஆலோசகராக இருந்தவர்கள், ஏற்கனவே ஏதாவது ஒரு ஆயுள் காப்பீட்டு நிறுவனத்தில் முன்னாள் முகவராக இருந்தவர்கள், அங்கன்வாடி பணியாளர்கள், மஹிலா மண்டல் பணியாளர்கள், சுய உதவிக் குழு உறுப்பினர்கள், முன்னாள் இராணுவத்தினர், ஓய்வுபெற்ற ஆசிரியர்கள், வேலையில்லா இளைஞர்கள்/ சுய வேலைவாய்ப்புள்ள இளைஞர்கள் அல்லது மேலே குறிப்பிட்டுள்ள தகுதிகள் கொண்ட யார் வேண்டுமானாலும் நேர்காணலுக்கு நேரில் வரலாம்.
இந்தப் பிரிவுகளில் ஏதேனும் ஒரு காப்பீட்டு நிறுவனத்தின் முகவர்கள்/ ஆயுள் காப்பீடு ஆலோசகர்கள் பிரிவில் தற்போது காலி இடங்கள் இல்லை.
கூடுதல் தகுதி: காப்பீட்டுப் பொருட்களை விற்பனை செய்யக்கூடிய அனுபவம் கணினி அறிவு/ உள்ளூர் பகுதி பற்றிய அறிவு இருத்தல் நலம்.
விண்ணப்பதாரர்கள் தங்களது விண்ணப்பம், பாஸ்போர்ட் அளவு புகைப்படங்கள் இரண்டு; வயதுக்கான சான்றிதழ், கல்வித் தகுதிக்கான சான்றிதழ், அனுபவம் ஏதேனும் இருப்பின் அற்கான சான்றிதழ் ஆகியவற்றை எடுத்துக் கொண்டு நேரில் வரலாம்.
(Visitor Counter : 13